Potáplica veľká

Potáplica veľká alebo potáplica ľadová (lat. Gavia immer) je veľký druh potáplice z rovnomenného radu vtákov. Hniezdi hlavne v nearktickej oblasti a len na západnom okraji palearktídy. Na Slovensku sa vyskytuje veľmi zriedkavo počas obdobia migrácie a v zime. Do roku 1999 sú známe len štyri pozorovania. Podľa Medzinárodnej únie na ochranu prírody a prírodných zdrojov potáplica veľká patrí medzi najmenej ohrozené druhy, celková populácia je stabilná, niektoré populácie majú neznámy trend, predpokladá sa zníženie populácie o 3049 % za tri generácie.

Opis 
Má silný zobák a krk, veľkú hlavu a výrazný hrboľ na čele. Vo svadobnom šate je hlava čierna, chrbát má kontrastnú čiernobielu kresbu, strany krku sú prúžkované. V bežnom šate je zhora tmavá, nevýrazná, zospodu belavá. Hranica medzi svetlým a tmavým sfarbením je na hlave a krku veľmi ostrá; v dolnej časti krku vybieha tmavé sfarbenie do čiastočného obojku. Zobák je modrasto šedobiely s tmavou špičkou, okolo oka výrazný svetlý krúžok.

Hlas 

Počas toku vydávajú tiahle, jasné, opakované „ááááúúh“.

Výskyt 
Hniezdia na veľkých jazerách Severnej Ameriky, asi 300 párov hniezdi aj na Islande.

Ochrana 
Je zákonom chránená, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

Galéria

Referencie

Iné projekty

Externé odkazy

Zdroj 

Potáplicovité
Najmenej ohrozené druhy
Vtáky na Slovensku